Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 206/12/2201	Dunajská Streda, 29.6.2012
EEČ : 2-16-75-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 1. júla 2011 do 16. apríla 2012 v meste XXXXX, XXXXX XXXXX, okres Dunajská Streda a všade tam, kde sa počas tohto obdobia zdržiaval okrem mesiacov júl, september a október roku 2011, kedy z titulu výživného uhradil celkovo 240,- € a v roku 2012 v mesiaci marec uhradil 70,- €, zanedbával svoju vyživovaciu povinnosť voči svojej maloletej dcére XXXXX, bytom XXXXX, XXXXX okres Dunajská Streda, ktorá mu vyplýva zo Zákona o rodine č. 36/2005 Z. z. a je konkretizovaná rozsudkom Okresného súdu Dunajská Streda zo dňa 09.06.2011 pod č. k. 7P 13/2011-24 s právoplatnosťou od 24.06.2011, z ktorého mu vyplýva povinnosť prispievať na výživu maloletej dcéry sumou 70,- € mesačne, vždy do 15-teho dňa toho ktorého mesiaca vopred do rúk matky a uhradiť dlh na zročnom výživnom za obdobie od 01.07.2010 do 30.05.2011 v sume 770,- €, ktorý mu súd povolil splácať po 70,- € mesačne spolu s bežným výživným pod stratou výhody splátok do rúk matky dieťaťa XXXXX, čím za horeuvedené obdobie mal dlh na výživnom sumu vo výške 1.160,- €,

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Poverený príslušník Obvodného oddelenia PZ vo Veľkom Mederi (ďalej len „poverený príslušník PZ) uznesením pod č.: ČVS:ORP-184/VM-DS-2012 zo dňa 16.4.2012 podľa § 206 ods. 1 Trestného poriadku vzniesol obvinenie XXXXX XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu skráteného vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojej maloletej dcére za obdobie 1.7.2011 do 16.4.2012. Vo svojej výpovedi zo dňa 10.5.2012 (č.l.24) uviedla, že obvinený jej uhradil výživné a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. V mesiaci marec 70,-Eur, v mesiaci apríl 220,-Eur, v mesiaci máj 2012 410,-Eur, 200,-Eur, 300,-Eur a 100,-Eur, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Marián Zvoda
prokurátor